முத்தாரம்மன் கோயில், குலசேகரன்பட்டினம்

முத்தாரம்மன் கோயில் இந்தியாவில், தமிழ்நாட்டிலுள்ள தூத்துக்குடி மாவட்டத்தில் திருச்செந்தூருக்கு அருகில் குலசேகரன்பட்டினத்தில் அமைந்துள்ளது. இது 300 ஆண்டுகள் பழமையானது.  தசராத் திருவிழா இந்த கோவிலில் மிகப்பெரிய திருவிழா ஆகும். இங்கு சுமார் 1,500,000 பக்தர்கள் கலந்து கொண்டனர்.

பெயர்காரணம் 

குலசேகர பாண்டியன் மன்னன் இந்நகரத்தை ஆட்சி செய்தபோது, ஒரு நாள் அவர் நேரடியாக தேவியின் தரிசனம் பெற்றார். அதன் பிறகு குலசேகர பாண்டியன் (மன்னன்) + பட்டினம்(நகரம்) = குலசேகரபட்டினம் எனும் பெயர் பெற்றது.

விளக்கம் 

இக்கோவிலில் சுவாமி முத்தாரம்மன் மற்றும் சுவாமி ஞானமூர்த்திஸ்வரர் மூலஉருவம் இணைந்து காணப்படுகின்றது.இது கோவிலின் சிறப்பு அம்சங்களில் ஒன்றாகும்.இத்தகைய ஒருங்கிணைந்த மூலஉருவம் வேறு இடத்தில் இல்லை.சுவாமி மற்றும் தேவி பக்தர்களுக்கு சுயம்பு மூர்த்தியாக அமைந்து அருளினை வழங்குகின்றனர்.

அர்த்த மண்டபம், மகா மண்டபம் மற்றும் கொடி மண்டபம் என மூன்று மண்டபங்கள் இக்கோயிலில் உள்ளன.

அர்த்த மண்டபம் 

மூலவறைக்கு அடுத்ததாக அமைந்துள்ளது.

மகா மண்டபம் 
அர்த்த மண்பத்திற்கு அடுத்ததாக அமைந்துள்ளது. இங்கு பேச்சியம்மன், கருப்பசாமி மற்றும் பைரவர் முதலிய தெய்வங்கள் அமர்ந்து பக்தர்களுக்கு அருள் வழங்குகின்றனர்.

கொடி மண்டபம் 
மகாமண்டத்திற்கு அடுத்ததாக 32 அடி உயரமுள்ள பித்தளையால் செய்யப்பட்ட கொடிமரம் உள்ளது. இக்கொடிமரத்தின் கீழ்புறத்தில் நான்கு பக்கங்களில் அம்பாள் மற்றும் சுவாமி  ஒரு புறமும், அஷ்டதேவர்கள் மறுபுறமும், விநாயகர் மூன்றாவது புறத்திலும், பாலசுப்பிரமணிய சுவாமி சிலைகள் நான்காவது புறத்திலும் அமைந்துள்ளன.

மேற்கோள்கள்

தூத்துக்குடி மாவட்டத்திலுள்ள இந்துக் கோயில்கள்
துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்